Joseph Quansah Naayi Kojo-krobo yɛ Ghanani a ɔyɛ mfidie ho adwuma. Quansah kɔɔ sukuu wɔ 'All Nation's University College'. All Nation University College yɛ ankrankorɛ suapɔn a ɛwɔ Ghana Apueɛ Mantam mu, mere kyerɛ Koforidua. Ɛhɔ na Ɔpanin Joseph Kwansa Kɔsuaa mfididwuma mu nimdeɛ (engineering), ɛnam so maa no bɛyɛɛ mfididwuma mu okunini. Quansah ne ne nnamfofoɔ mmiensu; Benjamin Bonsu, ne Ernest Teye Matey kaa wɔn tiri bam ho sɛ wɔbɛyɛ afidie nwanwasoɔ bi a wɔfrɛ no 'Satellite'. Ɔhyɛɛ aseɛ aseɛ mfeɛ mpem mmienu ne du-num (2015) mu na ɔwiee wɔ mfeɛ mpem mmienu ne du-nson mu. Ɛyɛ 'All Nations University College' ne Japanfoɔ suapɔn baako a wɔfrɛ no 'Kyushu Institute of Technology' na wɔka bɔɔ mu yɛɛeɛ. Afidie no y3 adeɛ a ɛho hia yie pa ara, ɛfiri sɛ ɛho mfasoɔ a ɔman no bɛnya no dɔɔso yie. Ebi ne sɛ, ɛbɛboa ama yɛahunu ewiem nsakyeraeɛ ne ɔkwan a yɛbɛfa so asi ano. Ɛnam sɛ ɛtumi tu kɔ wiem nti no ɛbɛboa ama yɛahunu nnoɔma bɔne a ɛkɔ so wɔ ɔman yi ahyeɛ so na ama mpanimfoɔ ahunu ɔkwan a wɔbɛfa so amia bambɔ mu wɔ ɔman no ahyeɛ so.